AndreaBozzo/ceres-open-data-index huggingface dataset:
Pääkaupunkiseudun väestöennuste alueittain

Pääkaupunkiseudun väkiluku iän mukaan alueittain 31.12. ja väestöennuste tuleville vuosille. Vuosien 2019-2034 ennusteeseen asti väkiluvun tilastointipäivämäärä oli 1.1.

Helsingin, Espoon ja Vantaan väestöennusteet ovat kaupunkien itsensä laatimat. Kauniaisten ennuste on Tilastokeskuksen laatima.
 
Aineisto sisältää alueet, joilla on vähintään 100 asukasta. Mikäli alueella asuu vähemmän kuin 100 asukasta, tiedot on salattu (solun arvona kaksi pistettä). Jos tällaisia alueita on tilastoalueella vain yksi, alueen väestö on laskettu yhteen naapurialueen kanssa. 

Jos solun arvona on yksi piste, tarkoittaa se sitä että kyseessä olevaa aluetta ei ole ollut mukana piirijakojärjestelmässä kyseisenä tarkasteluvuonna.

Tags: ennusteet, ikä, väestöennusteet, väkiluku
Organization: Helsingin kaupunginkanslia
Kirjojen lainaus kielittäin Helsingin kaupunginkirjastossa

Kirjojen määrät sekä lainausmäärät kielittäin Helsingin kaupunginkirjastossa vuodesta 2001 alkaen.

**Ominaisuustiedot:**

- vuosi
- koodi (kielikoodi)
- laji (kirjat / lainaukset)
- määrä

Tags: kirjastot, kirjat, kulttuuri
Organization: Helsingin kulttuurin ja vapaa-ajan toimiala
Vantaan kaupunkipyöräasemat

Vantaan kaupunkipyöräasemat.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/vantaan-kaupunkipy%C3%B6r%C3%A4asemat-avoin?geometry=24.678%2C60.264%2C25.199%2C60.324).

Organization: Helsingin seudun liikenne (HSL)
HelMet-kirjastojen lainatuimmat aikuistenkirjat

Luettelot lainatuimmista aikuisten kirjoista Espoon, Helsingin, Kauniaisten ja Vantaan kaupunginkirjastoissa. Luettelot kattavat sata lainatuinta aikuisten kirjaa (kauno- ja tietokirjallisuus). Tiedot alkavat vuoden 2014 alusta. Tiedoissa on mukana myös lainojen uusinnat.

Aineiston kirjojen nimiä on lyhennetty, koska kirjojen nimet voivat olla todella pitkiä esimerkiksi oppikirjasarjoissa, joissa on useita osia ja erilaisia versioita tehtäväkirjoista oppikirjoihin ja sanakirjoihin. Siksi aineistossa voi samalla nimellä useita eri kirjoja. Mukaan on otettu nimi vain ensimmäiseen erottajana toimivaan kaksoispisteeseen tai pilkkuun asti.

**HUOM:** Excel-tiedosto 2019- -aineistossa on sekä lainatuimmat aikuisten- että lastenkirjat.

##Kentät

- Nimeke: Kirjan nimi
- Tekijä: Ensisijainen tekijä
- ISBN: Kirjan tai muun erillisteoksen yksiselitteinen tunnus, josta selviää mm. kirjan julkaisumaa tai kieliryhmä ja kustantaja
- Lainauskerrat: Kaikkien kierrossa olevien kappaleiden (niteiden) lainauskertojen kertymä aikavälillä. Sisältää myös uusinnat.

Tags: kirjastot, kirjat, kulttuuri
Organization: Helsingin kulttuurin ja vapaa-ajan toimiala
Helsingin kaupunginkirjaston käynnit toimipisteittäin

Helsingin kaupunginkirjaston jokaisen toimipisteen vuosikäynnit vuodesta 1984 alkaen.

**Ominaisuustiedot:**

- kirjasto
- vuosi
- käynnit

Tags: kirjastot, kirjat, kulttuuri
Organization: Helsingin kulttuurin ja vapaa-ajan toimiala
Helsingin kaupungin resurssienvarausrajapinta

**HUOM (12/2024)**: Resurssienvarausrajapinta ei teknisen uudistuksen vuoksi ole tällä hetkellä käytössä. Uuden rajapinnan tekemistä selvitetään.

Helsingin kaupungin resurssienvarausrajapinta (Respa API) on resurssien kuvaamiseen sekä niiden varaamiseen soveltuva rajapinta, jota voidaan hyödyntää varauspalvelun rakentamiseen. Respa-rajapintaa hyödynnetään [Varaamo](http://varaamo.hel.fi)-palvelussa, joka mahdollistaa tilojen varaamisen kolmesta eri virastosta. Järjestelmässä on varattavissa myös Espoon kaupungin kirjaston ja Ison Omenan palvelutorin tiloja.

Respa-rajapinta on ensimmäinen prototyyppi Helsingin kaupungin omasta varausrajapinnasta. Tällä hetkellä rajapinta mahdollistaa resurssien haun ja filtteröinnin resurssin tyypin, lokaation ja varaustilanteen mukaan. Varausten tekemiseen ja hallinnointiin tarjotaan OAuth2-autentikointi asiakkaille ja henkilökunnalle, jotka haluavat varauksia tehdä Varaamo-palvelun välityksellä.

- Varaamo-palvelu: https://tilavaraus.hel.fi/

Tags: api, hallinto, kokoustilat, neuvotteluhuoneet, rajapinta, resurssienvarausrajapinta, tietotekniikka, tilavaraus, tilavarausrajapinta, työtilat
Organization: Helsingin kaupunginkanslia
Helsingin kaupungin tarkastuslautakunnan arviointikertomuksissa esitetyt suositukset

Tarkastuslautakunnan tehtävänä on kuntalain mukaan arvioida, ovatko valtuuston asettamat toiminnalliset ja taloudelliset tavoitteet toteutuneet. Lautakunta raportoi havainnoistaan valtuustolle vuosittain laadittavalla arviointikertomuksella, jossa lautakunta esittää havaintoihin liittyviä suosituksia.

Aineisto sisältää kaikki tarkastuslautakunnan vuodesta 1997 lähtien arviointikertomuksissa esittämät suositukset. Aineistossa on esitetty, minkä vuoden arviointikertomuksessa suositus on julkaistu, mihin arviointiaiheeseen suositus liittyi ja vuodesta 2005 lähtien kaupunginhallituksen valtuustolle antamat selvitykset niistä toimenpiteistä, joihin toiminnasta vastaavat henkilöt ja tilivelvolliset ovat ryhtyneet suosituksen johdosta.

Aineistoon sisältyvät suositukset on julkaistu lautakunnan arviointikertomuksissa, jotka ovat kokonaisuudessaan luettavissa osoitteessa [tarkastusvirasto.hel.fi](https://tarkastusvirasto.hel.fi/).

Tags: arviointikertomus, tarkastus
Organization: Helsingin kaupungin tarkastusvirasto
Lainaus toimipisteittäin ja kuukausittain Helsingin kaupunginkirjastossa

Helsingin kaupunginkirjaston jokaisen toimipisteen kuukausilainausmäärät tammikuusta 1996 alkaen. Kaukolainat ja e-lainat eivät sisälly tietoihin.

**Ominaisuustiedot:**

- kirjasto
- vuosi
- kuukausi
- lainaus: lainausmäärä

Tags: kirjastot, kirjat, kulttuuri
Organization: Helsingin kulttuurin ja vapaa-ajan toimiala
Valtakunnallisesti arvokkaat tuuli- ja rantakerrostumat

Vektoriaineisto liittyy ympäristöministeriön, Suomen ympäristökeskuksen ja Geologian tutkimuskeskuksen Arvokkaiden tuuli- ja rantakerrostumien inventointi (TUURA) -yhteishankkeen loppuraporttiin (Mäkinen ym. 2011). Hankkeen tarkoituksena on ollut luoda kattava kuva Suomen tuuli- ja rantakerrostumista ja tuottaa niistä yhtenäinen ympäristöperusteinen luokitusaineisto ennen muuta maa-aineslain (MAL 555/1981) edellyttämän lupaharkinnan ja muun maankäytön suunnittelun tarpeita varten. Tuuli- ja rantakerrostumat on tässä tutkimuksessa arvotettu niiden geologisten, biologisten ja maisemallisten ominaisuuksien perusteella. 

Arvotustyö on suoritettu Ahvenanmaata ja rannikon tietöntä saaristoa lukuun ottamatta koko maasta. Maastossa suoritetun arvotuksen perusteella katsottiin 417 muodostuman olevan valtakunnallisesti arvokkaita. Valtakunnalliset arvokkaat tuuli- ja rantakerrostumat jakautuvat arvoluokkiin seuraavasti: valtakunnallisesti erittäin arvokkaita (arvoluokka 1) muodostumia 20 kpl, valtakunnallisesti hyvin arvokkaita (arvoluokka 2) 45 kpl, valtakunnallisesti arvokkaita (arvoluokka 3) 129 kpl ja valtakunnallisesti merkittäviä (arvoluokka 4) 223 kpl. Valtakunnallisesti arvokkaiden tuuli- ja rantakerrostumien kokonaispinta-ala on 69 942 hehtaaria. Arvotettuja kohteita on kautta koko maan, mutta ne keskittyvät selvästi Kainuuseen, Pohjois-Pohjanmaan pohjoisosaan, Lounais-Lappiin ja rannikolle. 

Tutkimuksen tuloksia voidaan hyödyntää maa-ainesoton lupaharkinnan ja maankäytön suunnittelun lisäksi myös mm. ympäristönsuojelussa sekä opetustoiminnassa. Tulokset luovat pohjaa myös geologisen ja biologisen monimuotoisuuden arvioimiselle. Tutkimus ei ole suojeluohjelma eikä tutkimuksella ole suoraan lakiin perustuvia oikeudellisia vaikutuksia.

Valtakunnallisesti arvokkaat tuuli- ja rantakerrostumat -julkaisu on painettu Suomen ympäristö -sarjassa. Tutkimusaineiston laajuudesta johtuen yksittäisten muodostumien kohdekuvaukset ja karttatulosteet esitetään loppuraportin liitteenä olevalla DVD-levyllä.

Viite: Mäkinen, K., Teeriaho, J. Rönty, H., Rauhaniemi, T. ja Sahala, S. 2011. Valtakunnallisesti arvokkaat tuuli- ja rantakerrostumat. Suomen ympäristö 32/2011. 185 s. + DVD-liite. 

Aineisto kuuluu SYKEn avoimiin aineistoihin (CC BY 4.0).

Kattavuus: koko maa, paitsi Ahvenanmaa ja rannikon tietön saaristo.

Käyttötarkoitus: 
Selvitys palvelee ensisijaisesti maa-aineslain mukaista lupaharkintaa ja alueiden käytön suunnittelua.

Lisätietoja: 
https://www.ymparisto.fi/fi/luonto-vesistot-ja-meri/luonnon-monimuotoisuus/geologinen-monimuotoisuus/geologisten-muodostumien-valtakunnalliset-inventoinnit

Työn yhteydessä tarkastettiin esivalinnassa mukaan otetuista lähes 1 100 kohteesta maastossa 697 muodostumaa. Arvotuksen perusteella katsottiin 417 muodostuman olevan valtakunnallisesti arvokkaita.

Organization: Suomen ympäristökeskus (Syke)
Valtakunnallisesti arvokkaat kivikot

Vektoriaineisto liittyy ympäristöministeriön, Suomen ympäristökeskuksen ja Geologian tutkimuskeskuksen yhteisprojektina toteutettuun arvokkaiden kivikoiden valtakunnalliseen inventointiin, josta on julkaistu loppuraportti (Räisänen ym 2018). Hankkeen tarkoituksena on ollut luoda kattava kuva Suomen erityyppisistä kivikkomuodostumista ja tuottaa niistä yhtenäinen ympäristöperusteinen luokitusaineisto. Kivikot on tässä tutkimuksessa arvotettu niiden geologisten, biologisten ja maisemallisten ominaisuuksien perusteella. Arvotustyö on tehty Ahvenanmaata ja saaristoa lukuun ottamatta koko maasta.

Maastohavaintoihin pohjautuvan arvotustyön perusteella katsottiin 472 kivikkoesiintymän olevan valtakunnallisesti arvokkaita. Valtakunnalliset kivikot jakautuvat arvoluokkiin seuraavasti: valtakunnallisesti erittäin arvokkaita (arvoluokka 1) kivikoita 12 kpl, valtakunnallisesti hyvin arvokkaita (arvoluokka 2) 45 kpl, valtakunnallisesti arvokkaita (arvoluokka 3) 144 kpl ja valtakunnallisesti melko arvokkaita (arvoluokka 4) 271 kpl. Valtakunnallisesti arvokkaiden kivikoiden kokonaispinta-ala on 3 687 hehtaaria.
Valtakunnallisesti arvokkaita kivikoita esiintyy koko maassa, mutta ne keskittyvät selkeästi Lappiin sekä Keski-Pohjanmaan ja Keski-Suomen maakuntiin. Tutkimuksen tuloksia voidaan hyödyntää maa-ainesoton lupaharkinnan ja maankäytön suunnittelun lisäksi muun muassa ympäristönsuojelussa sekä opetus- ja tutkimustoiminnassa. Tulokset luovat lisäksi pohjaa geologisen ja biologisen monimuotoisuuden arvioimiselle. Selvitys palvelee myös luonnosta kiinnostuneita kansalaisia. Tutkimus ei ole suojeluohjelma eikä sillä ole suoraan lakiin perustuvia oikeudellisia vaikutuksia. 

Valtakunnallisesti arvokkaat kivikot -raportti on julkaistu Suomen ympäristö-sarjassa sähköisenä versiona ja on ladattavissa osoitteesta HTTP://URN.FI/URN:ISBN:978-952-11-4795-1. Laajan kaksiosaisen raportin toisessa osassa esitellään valtakunnallisesti arvokkaiden kivikoiden yleiskuvaukset ja karttarajaukset. Viite: 
Räisänen, J., Teeriaho, J., Kananoja, T. ja Rönty, H. 2018. Valtakunnallisesti arvokkaat kivikot, Suomen ympäristö 2/2018. 194 s. 

Aineisto kuuluu SYKEn avoimiin aineistoihin (CC BY 4.0).

Kattavuus: koko maa, paitsi Ahvenanmaa ja rannikon tietön saaristo.

Käyttötarkoitus: 
Selvitys palvelee ensisijaisesti maa-aineslain mukaista lupaharkintaa ja alueiden käytön suunnittelua.

Lisätietoja:
https://geoportal.ymparisto.fi/meta/julkinen/dokumentit/ValtakunnallisestiArvokkaatKivikot.pdf (ominaisuustietokenttien selitykset)
https://www.ymparisto.fi/fi/luonto-vesistot-ja-meri/luonnon-monimuotoisuus/geologinen-monimuotoisuus/geologisten-muodostumien-valtakunnalliset-inventoinnit

Työn yhteydessä tarkastettiin esivalinnassa mukaan otetuista 1 000 kohteesta maastossa 640 kivikkoa. Arvotuksen perusteella katsottiin 472 kivikkokohdetta olevan valtakunnallisesti arvokkaita.

Organization: Suomen ympäristökeskus (Syke)
EU-rekisteri teollisten toimintojen sijoittumisesta Suomessa

EU-rekisterin tarkoituksena on muodostaa ajantasainen rekisteri EU:n alueella sijaitsevista suurista teollisuuslaitoksista ja eläinsuojista. Rekisteriä käytetään pohjana EU:n teollisuuspäästödirektiivin (2010/75/EU) sekä päästötietojen raportointia koskevan asetuksen (166/2006) mukaisille vuosittaisille raportoinneille.

Suomessa on noin 1 200 tämän raportoinnin piiriin kuuluvaa teollisuuslaitosta tai suurta eläinsuojaa.

Teollisuuspäästödirektiivin tarkoituksena on vähentää teollisuuden aiheuttamia ympäristö- ja terveyshaittoja tehostamalla ja yhdenmukaistamalla teollisuuden ympäristönsuojeluvaatimuksia. Direktiivillä pyritään myös parantamaan kansalaisten tiedonsaantia teollisuuslaitosten sijainnista sekä niitä koskevista lupamenettelyistä, lupamääräyksistä ja viranomais-valvonnan eri vaiheista.

Teollisesta toiminnasta aiheutuvia haittoja pyritään vähentämään muun muassa käyttämällä parasta käyttökelpoista tekniikkaa (BAT). Toimialakohtaisten parhaan käyttökelpoisen tekniikan vertailuasiakirjojen keskeiset tulokset eli päätelmät ovat oikeudellisesti sitovia tietyin poikkeamismahdollisuuksin. Tällaiset ympäristöluvissa mahdollisesti myönnetyt poikkeukset eli käytännössä lievennykset päästöraja-arvoista ovat eräs keskeisimmistä raportoitavista asioista.

Laitosrekisteriä koskevat tiedot raportoidaan vuosittain. Pieniä jätettä polttavia laitoksia ja orgaanisia liuottimia käyttäviä laitoksia koskevat tiedot raportoidaan kolmen vuoden välein.

Aineistosta on julkaistu INSPIRE-tietotuote.
Aineisto kuuluu SYKEn avoimiin aineistoihin (CC BY 4.0).

Lisätietoja:
https://geoportal.ymparisto.fi/meta/julkinen/Dokumentit/TuotantoJaTeollisuuslaitokset.pdf


EU Registry on Industrial Sites

The aim of the EU Registry is to maintain an up-to-date registry of industrial activities and large animal shelters across Europe. The Registry is used as a database for annual reporting obligations under the Industrial Emission Directive (2010/EU/75) and the European Pollutant Release and Transfer Register Regulation (166/2006). The Registry covers approximately 1,200 industrial activities or animal shelters in Finland.

This Syke’s dataset can be used according to open data license (CC BY 4.0).
INSPIRE compatible dataset has been published.

EU-rekisteri teollisen toimintojen sijoittumisesta Suomessa sisältää kohdeluokan Tuotantolaitokset.

Organization: Suomen ympäristökeskus (Syke)
Kevyen liikenteen väylät 2013

Tiehallinnon tuottama aineisto, jossa Turun tiepiirin eli nyk. Varsinais-Suomen ELY:n ylläpitoon kuuluvat kevyen liikenteen väylät. Aineisto ei sisällä kuntien ylläpitämiä kevyen liikenteen väyliä.

Organization: Ulkoinen lähde: Paikkatietohakemisto
Syken Avoin tieto-palvelun tiedostolatauspalvelu

Syken Avoin tieto-palvelu tarjoaa ympäristöön liittyviä paikkatietoaineistoja. Paikkatietoaineistot ovat ladattavissa ESRI shape-muodossa. Aineistojen koordinaatisto on ETRS-TM35FIN.  Palvelua ja aineistoja hallinnoi Suomen ympäristökeskus. Aineistot kuuluvat Syken avoimiin aineistoihin (CC BY 4.0).

-

Organization: Suomen ympäristökeskus (Syke)
Syke LajienLevinneisyys1 WMS

WMS-palvelu sisältää INSPIRE-direktiivin Liite III/Lajien levinneisyys-ryhmään kuuluvan seuraavan Syken aineiston: Lajein levinneisyyden raportointiaineisto 2019.  Aineisto ei ole INSPIREn tietotuotemäärittelyn mukainen. Aineisto kuuluu SYKEn avoimiin aineistoihin (CC BY 4.0).
Palvelu on tarkasteltavissa mittakaava-alueella 1:5000 – 1:20 000 000.

-

Organization: Suomen ympäristökeskus (Syke)
Syke Hydrografia WMS

WMS-palvelu sisältää INSPIRE-direktiivin Liite I/Hydrografia-ryhmään kuuluvat seuraavat Syken aineistot: Valuma-aluejako ja Uomaverkosto. Aineistot eivät ole INSPIREn tietotuotemäärittelyn mukaisia. Aineistot kuuluvat Syken avoimiin aineistoihin (CC BY 4.0).
Palvelu on tarkasteltavissa mittakaava-alueella 1:5000 – 1:20 000 000.

-

Organization: Suomen ympäristökeskus (Syke)
Espoon asuntokuntien tulot, kulutusyksikkökohtaiset ginikertoimet 2005-2019

Espoon asuntokuntien tulot, kulutusyksikkökohtaiset ginikertoimet vuosille 2005-2019.

**Gini-kerroin**
Gini-kerroin on yleisin tuloeroja kuvaava tunnusluku. Mitä suuremman arvon gini-kerroin saa, sitä epätasaisemmin tulot ovat jakautuneet. Gini-kertoimen suurin mahdollinen arvo on yksi. Tällöin suurituloisin tulonsaaja saa kaikki tulot. Pienin mahdollinen gini-kertoimen arvo on 0, jolloin kaikkien tulonsaajien tulot ovat yhtä suuret. Gini-kerroin kuvaa suhteellisia tuloeroja. Gini-kerroin ei muutu, jos kaikkien tulonsaajien tulot muuttuvat prosenteissa saman verran.

**Perusjoukko**
Alueet, joilla on vähintään 100 asuntokuntaa. Asuntokunta-aineiston tulonsaajatieto on maassa vakituisesti asuvien tilastovuoden lopun tieto. Tulonsaajilla ei ole ikärajoja. Kaikki tulonsaajat otetaan mukaan perusjoukkoon (ei jätetä pois esim. poikkeuksellisen suurituloisia). 

Asuntokunta-aineistossa ei ole laitoshoidossa, asunnottomina tai tietymättömissä olevia henkilöitä eikä niitä, joiden kotikunta on pysyvästi ulkomaat. Muita ulkomailla asuvia ei pystytä luotettavasti erittelemään. Tilastovuoden aikana kuolleiden henkilöiden tiedot eivät ole mukana. Tästä seuraa, että kuolleiden henkilöiden (mm. valtionveronalaisten) tulojen tilastovuoden kertymä ei näy ko. asuntokunnan tiedoissa.

**Valtionvaraiset tulot yhteensä asuntokunnalla**
Euromääräiset valtionveronalaiset tulot yhteensä asuntokunnalla.

**Asuntokunnan kulutusyksiköt**
Eurostatin suosittama OECD:n ns. muunnettu kulutusyksikköasteikko, jossa asuntokunnan ensimmäinen aikuinen saa painon 1, muut yli 13-vuotiaat saavat painon 0,5 (eli muut 14+ vuotiaat), lapset saavat painon 0,3 (0-13-vuotiaat).

**Asuntokunnan käyttötulo**
Käytettävissä oleva rahatulo, tiedot euroa, viety vuosille 2005-2019. Käytettävissä olevat rahatulot saadaan, kun bruttotuloista vähennetään maksetut tulonsiirrot (välittömät verot, sosiaaliturvamaksut ja pakolliset eläke- ja työttömyysvakuutusmaksut). Tulot ovat kyseisen vuoden aikana kertyneet käytettävissä olevat tulot yhteensä.

**Ekvivalentti tulo**
Asuntokunnan tulot jaettuna asuntokunnan kulutusyksiköiden määrällä.

**Nollatuloiset asuntokunnat**
Lähtöaineisto sisältää myös sellaisia asuntokuntia, joiden valtionveronalaisten tulojen määrä on 0 euroa.

Tags: asuntokunnat, ginikertoimet, tulot, tulotaso
Organization: Helsingin kaupunginkanslia
Syke SuojellutAlueet WMS

WMS-palvelu sisältää INSPIRE-direktiivin Liite I/Suojellut alueet-ryhmään kuuluvat seuraavat Syken aineistot: Luonnonsuojelu- ja erämaa-alueet, Natura2000 sekä Erityislaeilla suojellut rakennusperintökohteet. Aineistot eivät ole INSPIREn tietotuotemäärittelyn mukaisia. Aineistot kuuluvat Syken avoimiin aineistoihin (CC BY 4.0).
Palvelu on tarkasteltavissa mittakaava-alueella 1:5000 - 1:20 000 000.

-

Organization: Suomen ympäristökeskus (Syke)
Vantaan vireillä olevat asemakaavat

Vantaan kaupungin vireillä olevien asemakaavojen aluerajaus, kaavanumero, viimeisin käsittelyvaihe, käsittelyvaiheen päivämäärä sekä linkki kaavan kotisivulle.

Aineistoa voi katsella Vantaan kaupungin karttapalvelussa:

- [Tason löydät karttapalvelusta etsimällä hakusanalla 'Vireillä olevat kaavat', tai klikkaamalla tästä.](https://kartta.vantaa.fi/link/7exg78)

**Koordinaatisto(t):**

- ETRS-GK25 (EPSG:3879)

**Rajapintapalvelujen osoitteet:**

- WFS: http://gis.vantaa.fi/geoserver/wfs?request=getCapabilities
- Rajapintapalvelun kuvaus: https://gis.vantaa.fi/rajapinnat/

**Julkaistut tasot:**

- kaava:kaavat_vireilla

**kaava:kaavat_vireilla-tason ominaisuustiedot:**

- vaihe
- kaavalinkki
- kaavanimi1
- kaavatunnus
- kasit_pvm
- oas_pvm

Organization: Vantaan kaupunkiympäristön toimiala
Raskaiden ajoneuvojen pysäköintialueet Vantaalla

Aineisto sisältää raskaiden ajoneuvojen pysäköintialueet Vantaalla. Yhteensä pysäköintipaikkoja raskaille ajoneuvoille on noin 300. Raskaan liikenteen pysäköintialueet sijaitsevat pääsääntöisesti yleisillä pysäköintialueilla tai katualueilla. 

Pysäköintialueiden lisäksi aineistossa esitetään ne kadunvarret, joilla raskaiden ajoneuvojen pysäköiminen on erikseen sallittua tai kiellettyä. Niillä kadunvarsilla, joilla pelkästään raskaiden ajoneuvojen pysäköinti on erikseen kielletty, voi yleensä pysäköidä muita ajoneuvoja. Jotkin kadunvarret puolestaan ovat tarkoitettu nimenomaan raskaille ajoneuvoille, ja henkilöautojen ja pakettiautojen pysäköinti näille alueille on kielletty lisäkilvellä.

Pysäköinti raskaalle liikenteelle tarkoitetuilla alueilla on yleensä sallittu kuorma- ja linja-autoille tai edellä mainittujen lisäksi henkilöautoille. Tapauskohtaisesti pysäköintipaikkoja on myös pakettiautoille, raskaiden ajoneuvojen perävaunuille ja matkailuajoneuvoille. Muutamassa tapauksessa ajoneuvolajeja ei ole rajoitettu.

Aineistossa voi esiintyä puutteita.

**Aineistojen esikatselu kartta.vantaa.fi -palvelussa:**

- [Kaikki kartat aktiivisena](https://kartta.vantaa.fi/link/7bUNWx)
- Kaikki karttatasot löytyvät sivuilta: [https://kartta.vantaa.fi/](https://kartta.vantaa.fi/) > Aineistot > Liikenne > Pysäköinti

Tags: pysäköinti, pysäköintialueet, pysäköintipaikat
Organization: Vantaan kaupunkiympäristön toimiala
Pohjois-Karjalan maakuntakaava 2040 yhtenäisessä tietomallissa (HAME)

Maakuntakaavassa esitetään alueidenkäytön ja yhdyskuntarakenteen periaatteet ja osoitetaan maakunnan kehittämisen kannalta tarpeellisia alueita Pohjois-Karjalassa. Tarkoituksena on edistää suunnitelmallista alueidenkäyttöä maakunnassa. Maakuntakaava myös havainnollistaa ja välittää valtakunnallisia alueidenkäytön tavoitteita ja sovittaa niitä yhteen niin maakunnallisten kuin paikallisten tavoitteiden kanssa. Maakuntakaava ohjaa kuntien kaavoitusta. 

Epävirallinen maakuntakaavayhdistelmä pitää sisällään voimassa olevan maakuntakaavatilanteen (1.10.2025) Pohjois-Karjalasta eli Pohjois-Karjalan maakuntakaava 2040, maakuntakaava 2040 1.vaiheen sekä maakuntakaava 2040 Heinäveden osa-aluekaavan, sekä maakuntakaava 2040 2. vaiheen. Paikkatietoaineisto muodostuu maakuntakaavan aluevarauksista, osa-alueista, kohteista ja viivoista. 
 
- Pohjois-Karjalan maakuntakaava 2040 on hyväksytty maakuntavaltuustossa 7.9.2020.
- Pohjois-Karjalan maakuntakaava 2040 1.vaihe on hyväksytty maakuntavaltuustossa 13.6.2022. Kaava-aineisto päivitetty Itä-Suomen hallinto-oikeuden 20.9.2023 ja korkeimman hallinto-oikeuden 15.5.2024 päätösten mukaisiksi.
- Pohjois-Karjalan maakuntakaava 2040 Heinäveden osa-aluemaakuntakaava on hyväksytty maakuntavaltuustossa 4.12.2023.
- Pohjois-Karjalan maakuntakaava 2040 2.vaihe. Kaava on hyväksytty maakuntavaltuustossa 9.6.2025 ja kuulutettu voimaan 1.10.2025 valituksista huolimatta. Kaavasta on tehty kolme valitusta, jotka ovat HaO:n käsittelyssä.

Organization: Pohjois-Karjalan maakuntaliitto
Syke Ortoilmakuvat WMS

WMS-palvelu sisältää INSPIRE-direktiivin Liite II/Ortoilmakuvat-ryhmään kuuluvat seuraavat Syken aineistot: Image2000 mosaiikki, Image2006 mosaiikki, Image2012 mosaiikki. Aineistot eivät ole INSPIREn tietotuotemäärittelyn mukaisia. Aineistot kuuluvat Syken avoimiin aineistoihin (CC BY 4.0).
Palvelu on tarkasteltavissa mittakaava-alueella 1:5000 – 1:20 000 000.

-

Organization: Suomen ympäristökeskus (Syke)
INSPIRE - metatiedot Syken Avoin tieto-palvelussa olevalle Atom-syötteelle

Syken Avoin tieto-palvelussa on Atom-syöte, jonka kautta on ladattavissa Syken INSPIRE-direktiivin liitteeseen I , II ja III kuuluvat tietotuotteet.Palvelu perustuu Avoin tieto-palvelussa ladattavana oleviin paikkatietoaineistoihin.  Aineistoja hallinnoi Suomen ympäristökeskus.Palvelun käyttö on maksutonta eikä vaadi autentikointia eli tunnistautumista käyttäjätunnuksen ja salasanan avulla.Aineistot kuuluvat Syken avoimiin aineistoihin (CC BY 4.0).

-

Organization: Suomen ympäristökeskus (Syke)
Maskun kunnan ostolaskut 1-6/2025

Aineisto sisältää Maskun kunnan eri vastuualueiden palvelujen, aineiden, tarvikkeiden ja tavaroiden, investointien sekä vuokrien ostolaskutiedot. Ostolaskudatasta on poistettu maksetut avustukset ja henkilötietoja sisältävät ostolaskut. Aineistoissa on mukana myös ulkoisella rahoituksella rahoitetut hankinnat.

Organization: Masku